Hjælp dit barn igennem sorgen - kvinder.bt.dk | www.bt.dk
BT TV BTshop BT retter E-avis Bestil abonnement Annoncer Hør radio POP FM Radio24syv Send tip Cookie- og Privatlivspolitik Hjælp dit barn igennem sorgen
Af Børn, unge og sorg og Ude og Hjemme, Aller media Torsdag den 13. september 2012, 09:45 (Foto: Niels Ahlmann olesen)
Hvis du som mor eller far bliver alvorlig syg, kan du forvente en stærk reaktion fra dit barn, som har brug for din hjælp til at tackle sorgen – få nogle gode råd til, hvordan du hjælper barnet gennem sorgen her.
Ifølge den gratis rådgivning Børn, unge & sorg oplever mere end 140.000 danske børn og unge hvert år, at et nært familiemedlem bliver alvorligt sygt.
Se den rørende video med Peter Gantzler og Nikolai Wammen, der fortæller om deres personlige sorg på udeoghjemme.dk Sådan reagerer dit barn på sorgenStørre børn og unge har ofte allerede en fornemmelse af at noget er galt, inden de får besked. Du skal derfor sætte god tid af til at fortælle om din diagnose og især om den lagte plan. De har brug for at fordøje beskeden og for at stille spørgsmål. De mindste børn forstår det ikke og vil ofte efter beskeden have brug for at "lege videre" eller gå over til en kammerat. De mindre bliver måske mere søgende og grædende, og man skal sørge for fortsat trygge rammer og rutiner. Lidt større børn "lodder" stemningen, og det er vigtigt at være åben og nærværende. De større børn og teenagere lukker ofte ned for følelser, og det er vigtigt, man respekterer det og ikke ser det som et udtryk for ligegyldighed, men for, at de selv er i en livsomstilling.
Hjælp dit barn med minderneIfølge rådgivningen Børn, unge & sorg kan man opleve en tid efter den svære besked, hvor dit barn har brug for at få forhold i sin fortid gjort klart til den dag, du måske ikke er her mere. Det gælder også svære forhold og såkaldte familiehemmeligheder. Og du må også være med til at korrigere oplevelser og indtryk, dit barn går med fra sit liv i øvrigt, hvis de ikke helt passer.
Det kan du hjælpe dit barn med allerede nu – også selvom de ikke efterspørger det. Få en række gode konkrete råd til, hvordan du støtter dit barn bedst muligt på udeoghjemme.dkDet er afgørende vigtigt, at dit barn ikke selv bliver bange for sine følelser og for at græde. Men det skal holde op igen.